નોંધનીય છે કે ગોપાલરાય અને કુમાર વિશ્વાસ બંન્ને જ આમ આદમી પાર્ટીના બે કદાવર નેતા છે. ત્યારે ગુરુવારે ગોપાલ રાયે ફેસબુક લાઇવ કરીને કુમાર વિશ્વાસ પર નગરપાલિકાની ચૂંટણી વખતે આમ આદમી પાર્ટીની વિરુદ્ધ કાવતરું કરી તેને હરાવાનો આરોપ મૂક્યો છે. સાથે જ ગોપાલ રાયે કહ્યું કે નગરપાલિકાની ચૂંટણીમાં વિશ્વાસે આપની છબી બગાડવાનો પ્રયાસ કર્યો હતો. ગોપાલ રાયે કહ્યું કે કુમાર વિશ્વાસ એક તેવા વ્યક્તિ છે જેણે સાર્વજનિક મંચ પર પાર્ટીને નીચે પાડવાનો પ્રયાસ કર્યો છે. જે નિવેદન બાદ આજે કુમાર વિશ્વાસે મીડિયામાં આ અંગે કડક શબ્દોમાં પ્રતિક્રિયા આપી હતી.